**Trhovisko Centrum a Trhovisko Kocka**

**V zmysle Vyhlášky č. 263 Úradu verejného zdravotníctva SR, ktorou sa nariaďujú opatrenia pri ohrození verejného zdravia k obmedzeniam prevádzok s účinnosťou od 25. novembra 2021**

Podľa § 2 ods. 1 Vyhlášky č. 263 ÚVZ SR sa uzatvárajú všetky maloobchodné prevádzky a prevádzky poskytujúce služby.

Podľa § 2 ods. 2 písm. ac) Vyhlášky č. 263 sa zákaz podľa odseku 1 nevzťahuje na nekryté alebo čiastočne kryté trhoviská s predajom sadeníc, rezaných kvetov, zeleniny a ovocia, potravín so zabezpečeným jednosmerným pohybom zákazníkov, regulovaným vstupom a výstupom z trhoviska, s umiestnením predajných miest s minimálnou vzdialenosťou 2 m.

**Predajné miesta:**

Predaj bude umožnený na každom druhom predajnom stole. Predajné miesto musí byť viditeľne označené v zmysle zákona.

**Hygienické opatrenia:**

* vstup a pobyt v priestore trhovísk bude umožnený iba s riadne prekrytými hornými dýchacími cestami (nos a ústa) respirátorom alebo inou preventívnou ochrannou pomôckou (napr. rúško, šál, šatka atď.); neplatí, ak sú osoby, ktoré spolu nežijú v jednej domácnosti od seba vzdialené viac ako 2 metre (§ 3 ods. 3 písm. c) Vyhlášky č. 262 ÚVZ),
* pohyb v priestore trhovísk bude jednosmerný s vyznačením smeru pohybu,
* počet zákazníkov bude regulovaný prevádzkovateľom, nesmie však prekročiť koncentráciu 25 m2 na 1 zákazníka (neplatí pre deti 12 rokov v sprievode dospelej osoby),
* bude zabezpečený iba jeden vstup a jeden výstup,
* predávajúci je povinný zabezpečiť pre svojich zákazníkov aplikáciu dezinfekcie na ruky alebo poskytnúť jednorazové rukavice,
* zachovávať odstupy osôb v radoch min. 2 m; neplatí pre osoby, ktoré žijú v jednej domácnosti (pred predajným miestom vodiaca čiara).

**Predávajúci:**

Predávať výrobky na trhoviskách je možné na základe povolenia vydaného Mestom Piešťany a po zaplatení denného poplatku správcovi trhovísk.

Prevádzkovateľ a zákazníci sú povinní dodržiavať opatrenia podľa tejto vyhlášky (§ 2 ods. 3 písm. e) vyhl. č. 263/2021 ÚVZ SR).